Што больш за ўсё хвалюе зараз адзінаццацікласнікаў і іх бацькоў? Безумоўна, выпускныя экзамены, здача цэнтралізаванага тэсціравання, паступленне. Як і многіх дзевяцікласнікаў, канечне. А калі ўсе гэтыя этапы будуць пройдзены, шчасліўчыкі, якія паступяць у абраную ўстанову адукацыі, задумаюцца над тым, дзе жыць і як жыць. Лепш за ўсё, канечне, у студэнцкім інтэрнаце, прычым толькі ў сталіцы дзясяткі тысяч студэнтаў розных устаноў адукацыі жывуць менавіта там. Ды і сама такая магчымасць — ужо цудоўна, бо месцаў пакуль хапае не кожнаму. Але яшчэ больш шанцуе тым, хто жыве ў лепшых інтэрнатах горада.